CELEX: 22014D0244
Language: hr
Date: 2014-10-24 00:00:00
Title: Odluka Zajedničkog odbora EGP-a br. 244/2014 od 24. listopada 2014. o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda [2015/1468]

3.9.2015   
            
            
               HR
            
            
               Službeni list Europske unije
            
            
               L 230/52
            
         ODLUKA ZAJEDNIČKOG ODBORA EGP-A
   br. 244/2014
   od 24. listopada 2014.
   o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda [2015/1468]
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,
   budući da:
   
               (1)
            
            
               Suradnja ugovornih stranaka Sporazuma o EGP-u proširena je Odlukom Zajedničkog odbora EGP-a br. 157/2014 od 9. srpnja 2014. o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda [2015/92] (1) kako bi se njome obuhvatilo ograničeno sudjelovanje u telekomunikacijskom sektoru iz Uredbe (EU) br. 1316/2013 Europskog parlamenta i Vijeća od 11. prosinca 2013. o uspostavi Instrumenta za povezivanje Europe, izmjeni Uredbe (EU) br. 913/2010 i stavljanju izvan snage uredaba (EZ) br. 680/2007 i (EZ) br. 67/2010 Tekst značajan za EGP (2).
            
         
               (2)
            
            
               Prikladno je proširiti suradnju ugovornih stranaka Sporazuma o EGP-u kako bi se njome obuhvatila Uredba (EU) br. 238/2014 Europskog parlamenta i Vijeća od 11. ožujka 2014. o smjernicama za transeuropske mreže u području telekomunikacijske infrastrukture i stavljanju izvan snage Odluke br. 1336/97/EZ (3).
            
         
               (3)
            
            
               Protokol 31. uz Sporazum o EGP-u trebalo bi stoga izmijeniti kako bi se omogućila ta proširena suradnja od 1. siječnja 2014.,
            
         DONIO JE OVU ODLUKU:
   Članak 1.
   U Protokolu 31. uz Sporazum o EGP-u, u članku 2. stavku 5. dodaje se sljedeća alineja:
   
               „—
            
            
               
                  32014 R 0283: Uredba (EU) br. 283/2014 Europskog parlamenta i Vijeća od 11. ožujka 2014. o smjernicama za transeuropske mreže u području telekomunikacijske infrastrukture i stavljanju izvan snage Odluke br. 1336/97/EZ (SL L 86, 21.3.2014., str. 14.).”
            
         Članak 2.
   Ova Odluka stupa na snagu dan nakon slanja posljednjeg priopćenja iz članka 103. stavka 1. Sporazuma o EGP-u (4).
   Primjenjuje se od 1. siječnja 2014.
   Članak 3.
   Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
   
      Sastavljeno u Bruxellesu 24. listopada 2014.
      
         
            Za Zajednički odbor EGP-a
         
         
            Predsjednik
         
         Kurt JÄGER
      
   
   
      (1)  SL L 15, 22.1.2015., str. 85.
   
      (2)  SL L 348, 20.12.2013., str. 129.
   
      (3)  SL L 86, 21.3.2014., str. 14.
   
      (4)  Ustavni zahtjevi nisu navedeni.